## Pravilnik o očevidnicima inspektora telekomunikacija i ovlaštenog radnika Hrvatske agencije za telekomunikacije

### NN 133/2004 (24.9.2004.), Pravilnik o očevidnicima inspektora telekomunikacija i ovlaštenog radnika Hrvatske agencije za telekomunikacije

# ministarstvo mora, turizma, prometa i razvitka

2381

Na
temelju članka 113. stavka 6. Zakona o telekomunikacijama (»Narodne novine«,
broj 122/03., 158/03. i 60/04.) ministar mora, turizma, prometa i razvitka
donosi

## PRAVILNIK

### O OČEVIDNICIMA INSPEKTORA TELEKOMUNIKACIJA I OVLAŠTENOG RADNIKA HRVATSKE AGENCIJE ZA TELEKOMUNIKACIJE

SadrŽaj Pravilnika

Članak
1.

Ovim se
Pravilnikom propisuje sadržaj i način na koji inspektor telekomunikacija i
ovlašteni radnik Hrvatske agencije za telekomunikacije (u daljnjem tekstu:
ovlašteni radnik Agencije) vode očevidnik o obavljenom inspekcijskom nadzoru,
odnosno očevidnik o obavljenoj kontroli nad provedbom odredaba Zakona o
telekomunikacijama i propisa donesenih na temelju tog Zakona.

OČevidnik inspektora telekomunikacija

Članak
2.

Inspektor
telekomunikacija obvezan je voditi očevidnik o obavljenom inspekcijskom nadzoru
(u daljnjem tekstu: očevidnik inspektora telekomunikacija) nad provedbom
odredaba Zakona o telekomunikacijama i propisa donesenih na temelju tog Zakona,
te međunarodnih ugovora i sporazuma iz područja telekomunikacija, koji obvezuju
Republiku Hrvatsku.

Članak 3.

(1) Očevidnik inspektora telekomunikacija vodi se u
obliku uredske knjige veličine formata A4, prema obrascu koji je dan u Prilogu
1. ovoga Pravilnika kao njegov sastavni dio.

(2) Na naslovnoj stranici očevidnika inspektora
telekomunikacija otiskan je grb Republike Hrvatske, ispod kojeg je otiskan
naslov: »REPUBLIKA HRVATSKA / MINISTARSTVO MO­RA, TURIZMA, PROMETA I RAZVITKA /
Očevidnik o obavljenom inspekcijskom nadzoru inspektora telekomunikacija / za
razdoblje \_\_\_\_\_\_\_\_\_\_\_\_ / Inspektor telekomunikacija \_\_\_\_\_\_\_\_\_\_\_\_\_\_\_\_\_\_\_\_«.

(3) Ostale stranice očevidnika inspektora
telekomunikacija u zaglavlju sadržavaju naslov: »MINISTARSTVO MORA, TURIZMA,
PROMETA I RAZVITKA / Očevidnik o obavljenom inspekcijskom nadzoru inspektora
telekomunikacija / za razdoblje \_\_\_\_\_\_\_\_\_\_\_\_«, ispod kojeg se upisuje ime i
prezime inspektora telekomunikacija, prema obrascu u Prilogu 1. ovoga
Pravilnika. Sve stranice moraju biti označene rednim brojevima.

(4) U tablični dio očevidnika inspektora
telekomunikacija upisuju se sljedeći podaci:

1. redni broj,

2. klasifikacijska oznaka i urudžbeni broj,

3. naziv i sjedište, odnosno ime i prezime i adresa
nadzirane osobe,

4. nadnevak inspekcijskog nadzora,

5. predmet inspekcijskog nadzora,

6.
rješenje inspektora telekomunikacija,

7.
kontrola izvršenja rješenja,

8.
upravna mjera,

9.
upravni spor,

10.
prijava nadležnom tijelu,

11.
sudjelovanje ovlaštenog radnika Agencije,

12.
napomene.

(5) Podaci
iz stavka 4. ovoga članka temelje se na podacima iz zapisnika o obavljenom
inspekcijskom nadzoru i utvrđenom stanju.

(6)
Očevidnik inspektora telekomunikacija vodi se posebno za svaku kalendarsku
godinu, s točnim podacima koji moraju biti uredno upisani neizbrisivim otiskom,
na način da u svakom trenutku daju potpun uvid u broj i predmet obavljenih
inspekcijskih nadzora i poduzete mjere inspektora telekomunikacija.

(7)
Očevidnik inspektora telekomunikacija mora se zaštititi od neovlaštenog
pristupa, gubitka, uništenja ili oštećenja.

OČevidnik ovlaŠtenog radnika Agencije

Članak
4.

Ovlašteni
radnik Agencije obvezan je voditi očevidnik o obavljenoj kontroli (u daljnjem
tekstu: očevidnik ovlaštenog radnika Agencije) nad provedbom odredaba Zakona o
telekomunikacijama i propisa donesenih na temelju tog Zakona, u skladu s
ovlastima iz članka 112. stavka 3. i članka 113. stavka 4. Zakona o
telekomunikacijama.

Članak 5.

(1)
Očevidnik ovlaštenog radnika Agencije vodi se u obliku uredske knjige veličine
formata A4, prema obrascu koji je dan u Prilogu 2. ovoga Pravilnika kao njegov
sastavni dio.

(2) Na
naslovnoj stranici očevidnika ovlaštenog radnika Agencije otiskan je grb
Republike Hrvatske, ispod kojeg je otis­kan naslov: »REPUBLIKA HRVATSKA /
HRVATSKA AGEN­CIJA ZA TELEKOMUNIKACIJE / Očevidnik o obavljenoj kontroli
ovlaštenog radnika Agencije / za razdoblje \_\_\_\_\_\_\_\_\_\_\_\_ / Ovlašteni radnik
Agencije \_\_\_\_\_\_\_\_\_\_\_\_\_\_\_\_\_\_\_\_«.

(3) Ostale stranice očevidnika ovlaštenog radnika
Agencije u zaglavlju sadržavaju naslov: »HRVATSKA AGENCIJA ZA TE­LE­KOMUNIKACIJE
/ Očevidnik o obavljenoj kontroli ovlaš­tenog radnika Agencije / za razdoblje
\_\_\_\_\_\_\_\_\_\_\_\_«, ispod kojeg se upisuje ime i prezime ovlaštenog radnika
Agencije, prema obrascu u Prilogu 2. ovoga Pravilnika. Sve stranice moraju biti
označene rednim brojevima.

(4) U tablični dio očevidnika ovlaštenog radnika
Agencije upisuju se sljedeći podaci:

1. redni broj,

2. klasifikacijska oznaka i urudžbeni broj,

3. naziv i sjedište, odnosno ime i prezime i adresa
kontrolirane osobe,

4. nadnevak kontrole,

5. predmet kontrole,

6. nalaz kontrole,

7. poduzete mjere,

8. primjena ovlasti inspektora telekomunikacija,

9. izvješće inspektoru telekomunikacija,

10. napomene.

(5)
Podaci iz stavka 4. ovoga članka temelje se na podacima iz zapisnika o
obavljenoj kontroli i utvrđenom stanju.

(6)
Očevidnik ovlaštenog radnika Agencije vodi se posebno za svaku kalendarsku
godinu, s točnim podacima koji moraju biti uredno upisani neizbrisivim otiskom,
na način da u svakom trenutku daju potpun uvid u broj i predmet obavljenih
kontrola i poduzete mjere ovlaštenog radnika Agencije.

(7)
Očevidnik ovlaštenog radnika Agencije mora se zaštititi od neovlaštenog
pristupa, gubitka, uništenja ili oštećenja.

VoĐenje oČevidnika na raČunalu

Članak 6.

(1)
Očevidnici inspektora telekomunikacija i ovlaštenog radnika Agencije mogu se
voditi i na računalu, i to u obliku baze podataka ili na drugi prikladan način.

(2) Podaci u očevidnicima iz stavka 1. ovoga članka,
koji su uneseni u računalo, moraju omogućiti naknadni prikaz, pretraživanje i
ispis očevidnika u obliku i sadržaju propisanom od­red­bama ovoga Pravilnika.
Podaci moraju biti zaštićeni od neovlaštenog pristupa, upisivanja, mijenjanja
ili brisanja.

(3) Svi računalni podaci iz stavka 2. ovoga članka
moraju imati izrađenu svoju sigurnosnu kopiju, koja se obnavlja najmanje
jedanput mjesečno i pohranjuje na sigurnom mjestu, izvan prostorije u kojoj se
nalazi računalo s izvornim računalnim podacima.

(4) Očevidnike iz stavka 1. ovoga članka, koji se
vode isključivo na računalu, inspektor telekomunikacija, odnosno ovlašteni
radnik Agencije mora ispisati najkasnije do 31. siječnja svake godine za
prethodnu kalendarsku godinu, a ispisani primjerak očevidnika obvezan je uvezati
i pohraniti.

Obveza ovlaŠtenog radnika Agencije

Članak 7.

Ovlašteni
radnik Agencije obvezan je očevidnik, koji vodi u skladu s odredbama članka 5.
i 6. ovoga Pravilnika, bez odgode predočiti, odnosno dostaviti na uvid
inspektoru telekomunikacija, na njegov zahtjev.

Prijelazne odredbe

Članak 8.

(1)
Očevidnike o obavljenom nadzoru, koje su vodili nadzornici telekomunikacija
Hrvatskog zavoda za telekomunikacije prema propisima koji su važili do dana
stupanja na snagu Zakona o telekomunikacijama (»Narodne novine«, broj 122/03.,
158/03. i 60/04.), preuzet će ministarstvo nadležno za telekomunikacije u roku
od 30 dana od dana stupanja na snagu ovoga Pravilnika.

(2) Očevidnike o obavljenom nadzoru, koje su vodili
kontrolori radiofrekvencijskog spektra Hrvatskog zavoda za telekomunikacije
prema propisima koji su važili do dana stupanja na snagu Zakona o
telekomunikacijama (»Narodne novine«, broj 122/03., 158/03. i 60/04.),
nastavljaju voditi, do početka rada Hrvatske agencije za telekomunikacije,
ovlašteni radnici Hrvatskog zavoda za telekomunikacije u skladu s odredbama
ovoga Pravilnika o vođenju očevidnika ovlaštenog radnika Agencije.

Propis koji prestaje vaŽiti

Članak 9.

Stupanjem
na snagu ovoga Pravilnika prestaje važiti Pravilnik o načinu vođenja očevidnika
o obavljenom nadzoru nadzornika telekomunikacija i ovlaštenog zaposlenika koji
obavlja poslove kontrole radiofrekvencijskog spektra (»Narodne novine«, broj
24/02.).

Stupanje na snagu Pravilnika

Članak
10.

Ovaj
Pravilnik stupa na snagu osmoga dana od dana objave u »Narodnim novinama«.

Klasa:
011-01/04-02/57

Urbroj:
530-01-04-1

Zagreb,
17. rujna 2004.

Ministar
**Božidar Kalmeta, dipl. ing**., v. r.

if !supportEmptyParas endif

if !supportEmptyParas endif

Prilog 1.

**MINISTARSTVO MORA, TURIZMA, PROMETA I RAZVITKA**

**O****č****evidnik o obavljenom** **inspekcijskom****nadzoru inspektora telekomunikacija**

**za razdoblje** \_\_\_\_\_\_\_\_\_\_\_\_\_\_

if !supportEmptyParas endif

**Ime i prezime:****\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

                                      *(inspektora telekomunikacija)*

if !supportEmptyParas endif

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| ***R.***  ***br.*** | ***Klasa***  ***i urbroj*** | ***Naziv i sjedište, odnosno***  ***ime i prezime i adresa***  ***nadzirane osobe*** | ***Nadnevak***  ***inspekcijskog***  ***nadzora*** | ***Predmet***  ***inspekcijskog***  ***nadzora*** | ***Rješenje***  ***inspektora***  ***telekomunikacija*** | ***Kontrola***  ***izvršenja***  ***rješenja*** | ***Upravna***  ***mjera*** | ***Upravni***  ***spor*** | ***Prijava***  ***nadležnom***  ***tijelu*** | ***Sudjelovanje***  ***ovlaštenog***  ***radnika Agencije*** | ***Napomene*** |
| *1* | *2* | *3* | *4* | *5* | *6* | *7* | *8* | *9* | *10* | *11* | *12* |
| if !supportEmptyParas endif | if !supportEmptyParas endif | if !supportEmptyParas endif | if !supportEmptyParas endif | if !supportEmptyParas endif | if !supportEmptyParas endif | if !supportEmptyParas endif | if !supportEmptyParas endif | if !supportEmptyParas endif | if !supportEmptyParas endif | if !supportEmptyParas endif | if !supportEmptyParas endif |
| if !supportEmptyParas endif | if !supportEmptyParas endif | if !supportEmptyParas endif | if !supportEmptyParas endif | if !supportEmptyParas endif | if !supportEmptyParas endif | if !supportEmptyParas endif | if !supportEmptyParas endif | if !supportEmptyParas endif | if !supportEmptyParas endif | if !supportEmptyParas endif | if !supportEmptyParas endif |
| if !supportEmptyParas endif | if !supportEmptyParas endif | if !supportEmptyParas endif | if !supportEmptyParas endif | if !supportEmptyParas endif | if !supportEmptyParas endif | if !supportEmptyParas endif | if !supportEmptyParas endif | if !supportEmptyParas endif | if !supportEmptyParas endif | if !supportEmptyParas endif | if !supportEmptyParas endif |
| if !supportEmptyParas endif | if !supportEmptyParas endif | if !supportEmptyParas endif | if !supportEmptyParas endif | if !supportEmptyParas endif | if !supportEmptyParas endif | if !supportEmptyParas endif | if !supportEmptyParas endif | if !supportEmptyParas endif | if !supportEmptyParas endif | if !supportEmptyParas endif | if !supportEmptyParas endif |

if !supportEmptyParas endif

if !supportEmptyParas endif

if !supportEmptyParas endif

Prilog 2.

**HRVATSKA AGENCIJA ZA
TELEKOMUNIKACIJE**

**Očevidnik o obavljenoj kontroli
ovlaštenog radnika Agencije**

**za razdoblje** \_\_\_\_\_\_\_\_\_\_\_\_\_\_

if !supportEmptyParas endif

**Ime i prezime:** **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

                                      *(ovlaštenog radnika Agencije)*

if !supportEmptyParas endif

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| ***R.***  ***br.*** | ***Klasa***  ***i urbroj*** | ***Naziv i sjedište, odnosno***  ***ime i prezime i adresa***  ***kontrolirane osobe*** | ***Nadnevak***  ***kontrole*** | ***Predmet***  ***kontrole*** | ***Nalaz***  ***kontrole*** | ***Poduzete***  ***mjere*** | ***Primjena ovlasti***  ***inspektora***  ***telekomunikacija*** | ***Izvješće***  ***inspektoru***  ***telekomunikacija*** | ***Napomene*** |
| *1* | *2* | *3* | *4* | *5* | *6* | *7* | *8* | *9* | *10* |
| if !supportEmptyParas endif | if !supportEmptyParas endif | if !supportEmptyParas endif | if !supportEmptyParas endif | if !supportEmptyParas endif | if !supportEmptyParas endif | if !supportEmptyParas endif | if !supportEmptyParas endif | if !supportEmptyParas endif | if !supportEmptyParas endif |
| if !supportEmptyParas endif | if !supportEmptyParas endif | if !supportEmptyParas endif | if !supportEmptyParas endif | if !supportEmptyParas endif | if !supportEmptyParas endif | if !supportEmptyParas endif | if !supportEmptyParas endif | if !supportEmptyParas endif | if !supportEmptyParas endif |
| if !supportEmptyParas endif | if !supportEmptyParas endif | if !supportEmptyParas endif | if !supportEmptyParas endif | if !supportEmptyParas endif | if !supportEmptyParas endif | if !supportEmptyParas endif | if !supportEmptyParas endif | if !supportEmptyParas endif | if !supportEmptyParas endif |
| if !supportEmptyParas endif | if !supportEmptyParas endif | if !supportEmptyParas endif | if !supportEmptyParas endif | if !supportEmptyParas endif | if !supportEmptyParas endif | if !supportEmptyParas endif | if !supportEmptyParas endif | if !supportEmptyParas endif | if !supportEmptyParas endif |

if !supportEmptyParas endif

if !supportEmptyParas endif

Pravilnik, NN 133/2004-2381